সুরেন্দ্রকুমার দে
সুরেন্দ্রকুমার দে , (১৩ সেপ্টেম্বর ১৯০৬ - ২৪ মে, ১৯৮৯) ছিলেন ভারত সরকারের 'সহযোগিতা ও পঞ্চায়েতি রাজ' মন্ত্রকের প্রথম ক্যাবিনেট তথা মন্ত্রীপরিষদভূক্ত মন্ত্রী। স্বাধীন ভারতে কমিউনিটি ডেভেলপমেন্ট তথা সমষ্টি উন্নয়নের পথপ্রদর্শক এবং পরিচালক। তিনি দৃঢ়ভাবে বিশ্বাস করতেন যে, সরকারি কর্মচারীরা গণতন্ত্র চর্চা করতে পারে না। তিনি গণতন্ত্রের ফল দেশের প্রতিটি গ্রামে পৌঁছে দিতে সচেষ্ট ছিলেন। তিনি বিশ্বাস করতেন - অর্থনৈতিক গণতন্ত্র এবং রাজনৈতিক গণতন্ত্র বেশিদূর এগোতে পারে না, যদি না যৌথ পরিবারের মতো সমষ্টির তথা সম্প্রদায়ের দুর্বল অংশের উন্নতির উপর জোর না দেওয়া হয়।